José Javier Sada Beltrán

**José Javier Sada Beltrán** (Zaragoza, 2 d'abril de 1956) ye un politico aragonés miembro d'o Partido de los Socialistas de Aragón (PSOE-Aragón).

Medico de formación, ocupó cuantos cargos en a dirección de centros sanitarios. Estió alcalde d'Ateca (Comunidat de Calatayú), entre os anyos 1991 y 2011. Fue elechiu deputau a las Corz d'Aragón en 2003 y reelechiu succesivament, estando portavoz parlamentario entre 2011 y 2019. En a X lechislatura, entre 2019 y 2013, estió president d'as Corz d'Aragón.

## Biografía
### Vida privada
Ye casau y ye pai d'una filla.

### Formación y carrera profesional
Javier Sada ye licenciau en Medicina y Cirurchía. Estió director medico d'un balneario y cherent d'o Hespital Provincial de Zaragoza. Tamién estió Director d'o Departamento de Bienestar Social d'a Deputación Provincial de Zaragoza y Director d'o Centro Psiquiatrico de Calatayú.

### Alcalde mientres cinco mandatos
Se presenta como cabeza de lista d'o Partido Socialista Obrero Español en as eleccions municipals de mayo de 1991 en o chicot municipio d'Ateca. Ganó as eleccions con o 55,72% d'os votos y siet d'os 11 concellers en chuego, y fue nombrau alcalde. Fue reelechiu en as siguients eleccions, en 1995, 1999 y 2003, obtenendo a mayoría absoluta d'os escanyos d'a corporación municipal. Entre 1999 y 2003, también ocupó o cargo de portavoz d'os socialistas en a comarca d'a Comunidat de Calatayú.

Atamas de quedar primero en as eleccions municipals de 2007, perdió a mayoría absoluta, manimenos conservó o suyo puesto d'alcalde. Encara en cabeza en as eleccions de mayo de 2011, fue sustituyiu por o popular Fernando José Duce Borao dimpués d'una alianza entre o Partido Popular (PP) y o Partido Aragonés (PAR), que sumaban seis d'os 11 escanyos. Se presentó en cinqueno puesto en a lista d'o suyo antigo adchunto Ramón Cristóbal Júdez en as eleccions de 2015 y fue reelechiu como concellero.

### Deputau en as Corz d'Aragón
En as eleccions aragonesas de mayo de 2003, fue incluyiu en o puesto 12 d'a lista de Marcelino Iglesias por a provincia de Zaragoza.. En obtener os socialistas 14 escanyos en a circunscripción, Javier Sada dentra en as Corz d'Aragón. Miembro d'a Comisión de Reglamento y Estatuto d'os Deputaus, fa parti d'a Comisión Institucional, a Comisión d'Ordenación d'o Territorio y a Comisión d'Economía y Presupuestos. Reelechiu en seteno puesto en as eleccions de 2007, fue ascendiu a portavoz d'os socialistas en a Comisión de Medio Ambient y contina fendo parti d'a Comisión Institucional..

Conservó o suyo mandato parlamentario dimpués d'as eleccions de 2011, en as que yera en 10ª posición d'as listas.. Posteriorment fue elechiu portavoz d'o grupo parlamentario socialista y s'incorporó como miembro de pleno dreito a la Deputación Permanent.. En iste cargo, estió especialment critico con a composición d'o gubierno conservador d'a nueva presidenta Luisa Fernanda Rudi por a manca de paridat, l'ausencia de consellers d'a provincia de Teruel y o nombramiento de Mario Garcés, colaborador d'a Fundación para el Análisis y los Estudios Sociales (FAES) presidida por l'expresident d'o Gubierno d'Espanya José María Aznar.. Ascendiu a o tercer puesto d'as listas en 2015, fue reelechiu y dimpués confirmau en as suyas responsabilidaz mientres toda a X Lechislatura.. Desempenya un papel clau como negociador con os distintos grupos parlamentarios pa guarenciar una mayoría a o primer gubierno de Javier Lambán, que no tiene mayoría absoluta en as Corz..

### President d'as Corz
Reelechiu en as eleccions aragonesas de mayo de 2019, un alcuerdo entre o Partido Aragonés y as diferents formacions d'ezquierda pa la sesión constitutiva d'as Corz reserva a presidencia d'as Corz y a vicepresidencia primera pa os socialistas, mientres que Podemos obtiene o cargo de secretaire primero. En iste contexto, o nombre de Sada fue propuesto por Javier Lambán, secretaire cheneral d'o PSOE-Aragón y president d'o Gubierno d'Aragón, pa o puesto de president d'as Corz.. O 20 de chunio de 2019, como unico candidato, Sada fue elechiu president d'as Corz d'Aragón con 36 votos a favor y l'abstención d'os atros 31 deputaus d'a oposición.. En o suyo discurso d'investidura, esfendió l'autonomía d'Aragón y confió en que a lechislatura s'oriente enta o maximo alcuerdo y consenso.. También sinyaló que quereba reprener o prochecto encetau por a suya predecesora Violeta Barba de creyar una oficina anticorrupción en o Parlamento.. Fue sustituyiu por Vicente Guillén, consellero de Presidencia d'o Gubierno salient, como portavoz d'os deputaus d'o grupo socialista.

De cara a las eleccions de mayo de 2023, Javier Sada dició que no se presentaría a la reelección y que metería fin a la suya carrera politica..

## Referencias

## Vinclos externos
*  Ficha en a web d'as Corz d'Aragon.